
Szénpor biomasszával és egyéb kötőanyagokkal történő briketálhatóságának és pelletálhatóságának vizsgálata

A szén felhasználása hosszú időre tekint vissza, de ma Magyarországon a felhasználása igen kismértékű, viszont jelentős mennyiséget képvisel a szénkitermelés során keletkező szénpor. Ezt a port többnyire kötőanyaggal brikettálva jól kezelhető szilárd tüzelőanyag állítható elő. A munkám során vizsgáltam a szenek brikettálhatóságát, különféle mezőgazdasági- (szalma), ipari melléktermékekkel (fűrészpor, papír iszap), mint kötőanyagokkal. A kutatómunka az EOSZÉN Kft. részére készült.
Vizsgálataimat először tablettázási kísérletekkel kezdtem, ami során a tablettákat öt nyomáson, négy hőmérsékleten 5 perces benntartás mellett és négy összetételben készültek Nyersanyagelőkészítési és Környezeti Eljárástechnikai intézet dugattyús présén. Minden kötőanyagnál először végeztem szobahőmérsékleten egy vizsgálatsort a teljes nyomás tartományban (tabletta felületén megjelenő nyomás: 50…250 MPa). Ezt követően az optimális préselési nyomáson különböző hőmérsékleteken is végeztem vizsgálatokat, majd a kötőanyag tartalmat is változtattam. Papíriszap esetén vizsgáltam az iszap nedvességtartalmának változtatását is. Minden paraméter mellett három tabletta készült. A vizsgálatok alapján megállapítható, hogy a legnagyobb sűrűségű tablettákat a papíriszappal lehet elérni. Ezért ezt követően további pelletálási kísérleteket már csak ezen az anyagon folytattam le. A pelletálási kísérletek során vizsgáltam miként befolyásolja az elkészülő pelletek minőségét a gyártás során hozzáadagolt gőz.
A vizsgálatok során bizonyításra került, hogy a porszén és az előbb említett kötőanyagok alkalmasak megfelelő szilárdságú brikett ill. pellet előállítására.



